ექტორ ბალეი

ექტორ როდოლფო ბალეი (ესპ. Héctor Rodolfo Baley; დ. 16 ნოემბერი, 1950, ბაია-ბლანკა, ბუენოს-აირესის პროვინცია, არგენტინა) — არგენტინელი ფეხბურთელი. თამაშობდა მეკარის პოზიციაზე. 1978 წლის მსოფლიო ჩემპიონი არგენტინის ეროვნული ნაკრების შემადგენლობაში. 1982 წლის ესპანეთის მსოფლიო ჩემპიონატის მონაწილე. თამაშობდა სხვადასხვა არგენტინულ საფეხბურთო კლუბებში. პროფესიონალურ კარიერას სამოციანი წლების ბოლოს — არგენტინის პრიმერა დივიზიონის მონაწილე „ესტუდიანტესის“ შემადგენლობაში იწყებს. იმ პერიოდში კლუბი თავის ისტორიაში ყველაზე დიდ წარმატებას საერთაშორისო ასპარეზზე აღწევს, როდესაც სამჯერ ზედიზედ (1968, 1969, 1970) ეუფლება ლიბერტადორესის თასს და ერთხელ საკონტინენტთაშორისო თასს ისაკუთრებს (1968). აღმავლობის გზაზე დამდგარი და სტაბილური შემადგენლობის მქონე გუნდის ძირითადი მეკარე — ალბერტო პოლეტი საკმაოდ წარმატებით ართმევს თავს საკუთარ მოვალეობას და ბალეისთვის რთული ხდება მასთან კონკურენციის პირობებში ძირითად შემადგენლობაში ადგილის დამკვიდრება. ასე რომ, „ესტუდიანტესის“ მაისურით არგენტინის პრიმერა დივიზიონის მხოლოდ სამ შეხვედრაში გამოდის მინდორზე და საბოლოოდ, 1971 წლის ბოლოს ტოვებს გუნდს. ბალეი სათამაშო კარიერას ჯერ სანტა-ფეს „კოლონში“ (1973–1976), ხოლო შემდეგ — ბუენოს აირესის „ურაკანში“ (1976–1978) აგრძელებს. საკლუბო დონეზე ყველაზე დიდ წარმატებას კი აველიანედას „ინდეპენდიენტეს“ რიგებში გამოსვლისას აღწევს (1978–1981). ამ კლუბთან ერთად ბალეი 1978 წლის არგენტინის პრიმერის ნასიონალის ტურნირს იგებს. ფეხბურთის თამაშს 1987 წელს, სერიოზული ტრავმის მიღების გამო — კორდოვის „ტალერესში“ ამთავრებს. 1976–1982 წლებში არგენტინის ეროვნული ნაკრების ღირსებას იცავს, რომლის შემადგენლობაში 11 შეხვედრას ატარებს. ექტორ ბალეის მატჩები არგენტინის ეროვნულ ნაკრებში ინდეპენდიენტე არგენტინის პრიმერა დივიზიონი ნასიონალი ჩემპიონი: 1978 არგენტინა მსოფლიო ჩემპიონატი ჩემპიონი: 1978 გოდუაძე, ლაშა., მსოფლიო თასის ისტორია (1930–2010) / ჯანთიშვილი, გ., თბ.: მსოფლიო სპორტი, 2010. — გვ. 346. 496 გვ. Robinson, Michael; Hope-Smith, R. G., Soccer: The International Line-ups & Statistics Series; Argentina 1971-1997, Cleethorpes: Soccer Books Ltd, 1998. კაკაბაძე, მიხეილ (1979). არგენტინის ცის ქვეშ. თბილისი: საქ. კპ ცკ-ის გამ-ბა.  ფანჯიკიძე, გურამ (1979). არგენტინა, არგენტინა!. თბილისი: გამ-ბა საბჭ. საქართველო.  Glanville, Brian (2018). The Story of the World Cup. London: Faber.  ISBN 9780571325566 Yametti, Carlos Francisco (1987). El Archivo del Fútbol. Buenos Aires.  FIFA Tournaments · Players & Coaches · Hector Baley ↑ Argentine Squads in the World Cups (World Cup 1978). ↑ 43 campeones del mundo. El mapa demográfico del fútbol argentino. დაარქივებულია ორიგინალიდან — 2021-02-14. ციტირების თარიღი: 2022-05-04. ↑ Argentina 1982. solofutbol.cl ↑ Hector Rodolfo Baley ↑ Héctor Baley, el video de la polémica y las disculpas de „Chocolate“ ↑ Héctor Baley 1978–1982 ↑ Héctor Baley, 898, 925 ↑ Argentina National Team Players 1964–1998 ↑ Hector Baley International matches (1976–1982) ↑ Hector Rodolfo Baley ↑ Argentina 1–0 Peru (10 November 1976) ↑ Argentina 1–1 England (12 June 1977) ↑ Argentina 1–1 Scotland (18 June 1977) ↑ Argentina 0–0 France (26 June 1977) ↑ Argentina 1–0 Yugoslavia (03 July 1977) ↑ Argentina 2–0 East Germany (12 July 1977) ↑ Argentina 2–1 Paraguay (24 August 1977) ↑ Paraguay 2–0 Argentina (31 August 1977) ↑ Uruguay 2–0 Argentina (25 April 1978) ↑ Argentina 0–0 Czechoslovakia (09 March 1982) ↑ Argentina 1–1 West Germany (24 March 1982) ↑ Campeonato Nacional 1978 (Nacional Championship) ↑ Campeonato Nacional 1978 (Nacional Championship) ↑ Campeonato Nacional 1978 (Nacional Championship) ↑ 1978 FIFA World Cup Argentina ™